

**REPUBLIKA HRVATSKA**

**ŠIBENSKO - KNINSKA ŽUPANIJA**

**OPĆINA RUŽIĆ**

**OPĆINSKI NAČELNIK**

KLASA: 551-01/23-04/1

URBROJ: 2182-8-01-23-1

Gradac, 01. rujna 2023. godine

Na temelju članka 42. Statuta Općine Ružić („Službeni vjesnik Šibensko- kninske županije“, broj 07/21) i čl. 3. stavka 2. podstavka a) i d) Socijalnog programa Općine Ružić za 2023. godinu („Službeno glasilo Općine Ružić“, broj 06/22, načelnik Općine Ružić, dana 01. rujna 2023. godine, donosi

**ODLUKU**  
**O ISPLATI JEDNOKRATNE POMOĆI VRTIĆKOJ DJECI,**

**UČENICIMA I STUDENTIMA**

**1.**

Ovom Odlukom utvrđuje se pravo na jednokratnu novčanu pomoć stimulacijskog karaktera vrtićkoj djeci, učenicima i studentima po uvjetima kako slijedi:

- vrtićkoj djeci upisanoj u Dječji vrtić Drniš (odjeljenja Drniš i Gradac) u iznosu od

50,00 € ,

- učenicima osnovne škole upisanim u Područnu školu Gradac u iznosu od 120,00 €,

- učenicima srednjih škola u iznosu od 150,00 €,

- redovnim studentima u iznosu od 220,00 €.

Sredstva će se isplatiti kad se steknu uvjeti, odnosno po upisu u škole i fakultete u 2023./2024. školsku/studentsku godinu.

**2.**

Sukladno Socijalnom programu za 2023. godinu korisnici jednokratne novčane pomoći moraju imati prebivalište na području Općine Ružić.

**3.**

Prilikom dostavljanja popunjenog Zahtjeva za ostvarivanje prava na jednokratnu novčanu pomoć, podnositelj Zahtjeva treba priložiti potvrdu o upisu u tekuću akademsku godinu i presliku osobne iskaznice kao dokaz o prebivalištu na području Općine Ružić. Potvrdu o upisu ne moraju prilagati podnositelji Zahtjeva za učenike Područne škole Gradac, Srednje škole Ivana Meštrovića Drniš te vrtićku djecu.

**4.**

Iznos jednokratne naknade isplatiti će se na IBAN broj računa naznačen na Zahtjevu za isplatu jednokratne novčane pomoći stimulacijskog karaktera.

**5.**

**Zahtjevi će se zaprimati do 30. studenog 2023. godine.**

**6.**

Uvjet za ostvarivanje prava temeljem ove Odluke jest da kućanstvo u kojem korisnik živi nema dugovanja prema Proračunu Općine Ružić.

**7.**

Ova Odluka stupa na snagu 8. dan od dana donošenja, a objavljuje se na web stranici Općine Ružić: <https://www.opcina-ruzic.hr/> .

OPĆINSKI NAČELNIK

Dalibor Durdov, v.r.